CELEX: 62011CN0172
Language: sk
Date: 2011-04-11 00:00:00
Title: Vec C-172/11: Návrh na začatie prejudiciálneho konania, ktorý podal Arbeitsgericht Ludwigshafen am Rhein (Nemecko) 11. apríla 2011 — Georges Erny/Daimler AG — Werk Wörth

30.7.2011   
            
            
               SK
            
            
               Úradný vestník Európskej únie
            
            
               C 226/9
            
         Návrh na začatie prejudiciálneho konania, ktorý podal Arbeitsgericht Ludwigshafen am Rhein (Nemecko) 11. apríla 2011 — Georges Erny/Daimler AG — Werk Wörth
   (Vec C-172/11)
   2011/C 226/16
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Arbeitsgericht Ludwigshafen am Rhein
   
      Účastníci konania pred vnútroštátnym súdom
   
   
      Žalobca: Georges Erny
   
      Žalovaný: Daimler AG — Werk Wörth
   
      Prejudiciálne otázky
   
   
               1.
            
            
               Je klauzula v individuálnej zmluve o postupnom odchode do dôchodku, na základe ktorej sa dojednaný doplatok má vypočítať aj pre cezhraničných pracovníkov z Francúzska podľa nemeckého nariadenia o minimálnej čistej mzde — ako je to upravené v článku 5 ods. 1 uzatvorenej zmluvy o postupnom odchode do dôchodku — v rozpore s článkom 45 ZFEÚ, ako ho vykonáva článok 7 ods. 4 nariadenia Rady (EHS) č. 1612/68 z 15. októbra 1968 o slobode pohybu pracovníkov v rámci spoločenstva (1)?
            
         
               2.
            
            
               V prípade, že Súdny dvor odpovie na prvú otázku kladne:
               Majú sa pri zohľadnení požiadaviek článku 45 ZFEÚ, ako ho vykonáva článok 7 ods. 4 nariadenia Rady (EHS) č. 1612/68, vykladať analogické klauzuly v kolektívnych zmluvách, ako je bod 8.3 podnikovej zmluvy z 24. júla 2000 a § 7 kolektívnej zmluvy z 23. novembra 2004 v tom zmysle, že doplatok pre cezhraničných pracovníkov sa nemá vypočítať na základe tabuľky stanovenej v nariadení o minimálnej čistej mzde?
            
         
      (1)  Nariadenie Rady (EHS) č. 1612/68 z 15.októbra 1968 o slobode pohybu pracovníkov v rámci spoločenstva (Ú. v. ES, L 257, s. 2; Mim. vyd. 05/001, s. 15).